ผมสงสัยว่ายาถ่ายพยาติเราซื้อกินเองได้ไหม ตามร้านขายยา มีอันตรายไหมครับ หรือต้องไปพบเเพทย์
สวัสดีค่ะ การทานยาฆ่าพยาธินั้น เราควรทราบเสียก่อนว่าเราติดพยาธิหรือไม่ และติดพยาธิชนิดใด เพราะแต่ละชนิดอาจใช้ชนิดยาไม่เหมือนกัน และจะใช้ระยะเวลาในการทานไม่เหมือนกัน เช่น หากเป็นยา albendazole และหากเป็นพยาธิเข็มหมุด พยาธิไส้เดือน พยาธิปากขอ ก็จะทานขนาด 400 มิลลิกรัม ครั้งเดียว แต่หากเป็นพยาธิเข็มหมุด ให้ทาน 1 ครั้ง แล้วซ้ำอีก 1 ครั้งที่ 2 สัปดาห์ หากเป็นพยาธิแส้ม้า ให้ทานวันละ 1 ครั้ง ติดต่อกัน 3 วัน หากเป็นพยาธิตัวตืด ต้องทานวันละ 2 ครั้งติดต่อกัน 8-30 วัน หากเป็นพยาธิตัวจี๊ด ให้ทานวันละ 2 ครั้ง ติดต่อกัน 21 วัน หากเป็นโรคพยาธิสตรองจิลอยด์ (strongyloidiasis) ให้ทานวันละ 2 ครั้ง เป็นเวลา 7 วัน เป็นต้นดังนั้น หากยังไม่ได้รับการวินิจฉัยว่าติดเชื้อพยาธิหรือไม่และชนิดใด ก็ควรไปตรวจก่อนค่ะ ซึ่งการตรวจหาพยาธิโดยส่วนใหญ่ จะนำอุจจาระไปตรวจ มีส่วนน้อยที่อาจต้องใช้วิธีอื่นๆ